CELEX: 22021D2213
Language: da
Date: 2021-11-26 00:00:00
Title: Henstilling nr. 1/2021 truffet af Associeringsrådet EU-Egypten den 26. november 2021 om godkendelse af en forlængelse af gyldigheden af prioriteterne for partnerskabet mellem EU og Egypten [2021/2213]

14.12.2021   
               
               
                  DA
               
               
                  Den Europæiske Unions Tidende
               
               
                  L 447/8
               
            
         HENSTILLING nr. 1/2021 TRUFFET AF ASSOCIERINGSRÅDET EU-EGYPTEN
         den 26. november 2021
         om godkendelse af en forlængelse af gyldigheden af prioriteterne for partnerskabet mellem EU og Egypten [2021/2213]
         ASSOCIERINGSRÅDET EU-EGYPTEN —
         under henvisning til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side, og
         ud fra følgende betragtninger:
         
                     (1)
                  
                  
                     Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side (1) (»aftalen«) blev undertegnet den 25. juni 2001 og trådte i kraft den 1. juni 2004.
                  
               
                     (2)
                  
                  
                     I henhold til aftalens artikel 76 har associeringsrådet beføjelse til at rette passende henstillinger.
                  
               
                     (3)
                  
                  
                     I aftalens artikel 86 er det fastsat, at parterne skal træffe alle fornødne almindelige eller særlige foranstaltninger til at opfylde deres forpligtelser i henhold til aftalen, og at de skal drage omsorg for, at aftalens målsætning virkeliggøres.
                  
               
                     (4)
                  
                  
                     På mødet i associeringsrådet den 25. juli 2017 blev Den Europæiske Union og Egypten enige om de retningsgivende prioriteter for partnerskabet for perioden 2017-2020, som fastsat i associeringsrådets henstilling nr. 1/2017 (2).
                  
               
                     (5)
                  
                  
                     Efter en skrivelse fra Den Europæiske Union blev begge parter enige om, at gyldigheden af prioriteterne for partnerskabet mellem EU og Egypten bør forlænges som et retningsgivende dokument med henblik på konsolidering af partnerskabet, indtil der er vedtaget nye ajourførte prioriteter for partnerskabet.
                  
               
                     (6)
                  
                  
                     I artikel 10 i associeringsrådets forretningsorden åbnes der mulighed for i perioden mellem møder at vedtage henstillinger ved skriftlig procedure, hvis begge parter er enige herom —
                  
               HENSTILLER FØLGENDE:
         
            Artikel 1
            Associeringsrådet henstiller ved skriftlig procedure, at gyldigheden af de prioriteter for partnerskabet mellem EU og Egypten, der blev vedtaget af associeringsrådet den 25. juli 2017, forlænges, indtil associeringsrådet har vedtaget nye ajourførte prioriteter for partnerskabet.
         
         
            Artikel 2
            Denne henstilling træder i kraft på dagen for vedtagelsen.
         
         
            Udfærdiget i Bruxelles, den 26. november 2021.
            
               
                  På vegne af Associeringsrådet EU-Egypten
               
               Sameh Hassan SHOUKRY
               
                  Formand
               
            
         
         
            (1)  EUT L 304 af 30.9.2004, s. 39.
         
            (2)  Henstilling nr. 1/2017 vedtaget af Associeringsrådet EU-Egypten den 25. juli 2017 om fastlæggelse af prioriteterne for partnerskabet mellem EU og Egypten (EUT L 255 af 3.10.2017, s. 26).